stanford-oval/wikipedia huggingface dataset:
Irving Kristol

| Irving Kristol |
| --- | --- |
 Kristol vuonna 1936.
Henkilötiedot
Syntynyt: 22. tammikuuta 1920 New York City, New York, Yhdysvallat
Kuollut: 18. syyskuuta 2009 (89 vuotta) Falls Church, Virginia, Yhdysvallat
Kansalaisuus:  yhdysvaltalainen
Ammatti:  toimittaja
Puoliso:  Gertrude Himmelfarb  (vih. 1942)
Lapset:  2, mukaan lukien Bill
Irving Kristol (22. tammikuuta 1920 Brooklynissä, New York, Yhdysvallat – 18. syyskuuta 2009) oli yhdysvaltalainen uuskonservatismin perustajiin kuulunut toimittaja ja poliitikko.
Kristol syntyi Ukrainasta muuttaneiden juutalaisvanhempien perheeseen. Hän suoritti vuonna 1940 Bachelor of Artsin tutkinnon City College of New Yorkista pääaineenaan historia.
Irving Kristol kuului American Enterprise Instituteen. Hän kirjoitti useisiin lehtiin ja hänen usein siteerattu lausahduksena on, että uuskonservatiivi on ”todellisuuden mukiloima liberaali”.
Yhdysvaltain presidentti George W. Bush myönsi Kristolille heinäkuussa 2002 Presidential Medal of Freedomin.
Irving Kristolilla on puolisonsa, historioitsija Gertrude Himmelfarbin kanssa politiikantutkijapoika Bill Kristol (s. 1952), joka toimii konservatiivisen The Weekly Standardin päätoimittajana.
Teokset

On the Democratic Idea in America, New York: Harper, 1972 (ISBN 0060124679).
Two Cheers for Capitalism, 1978 (ISBN 0-465-08803-1)
Reflections of a Neoconservative: Looking Back, Looking Ahead, 1983 (ISBN 0-465-06872-3)
Neoconservatism: The Autobiography of an Idea, 1995 (ISBN 0-02-874021-1)
Tuska

| Tuska> Tuska Festival |
| --- | --- |

Tyyppi:  musiikkifestivaali
Tapahtumapaikka:  Suvilahti
Paikkakunta:  Helsinki
Ensimmäisen kerran:  1998–
Kävijöitä:  63 000 (2023)
Järjestäjä:  Tuska Festival Oy
Kotisivut
Megadeth soittamassa päälavalla vuonna 2010.
Tuska Festival (lyhyemmin Tuska, aikaisemmin Tuska Open Air Metal Festival) on Helsingin Suvilahdessa kesällä järjestettävä kolmipäiväinen metallimusiikkiin keskittyvä festivaali. Se järjestettiin ensimmäisen kerran vuonna 1998 kaksipäiväisenä sisätapahtumana Tavastia-klubilla. Vuosina 1999 ja 2000 tapahtuma pidettiin VR:n makasiineilla. Vuonna 2001 Tuska siirrettiin Kaisaniemen puistoon ja muutettiin kolmipäiväiseksi. Kesällä 2011 festivaali siirtyi Kaisaniemestä nykyiseen paikkaansa Suvilahteen. Tuska on nykyään Pohjoismaiden suurin metallifestivaali.
Festivaalin järjestää Tuska Festival Oy.
Historia > 1998

Tuska järjestettiin nimellä Tuska Metal Fest 3.–4. heinäkuuta 1998 ensimmäistä kertaa. Idea metallifestivaaliin syntyi alkuvuodesta, kun metallimusiikki oli alkanut tulla Suomessa entistä tunnetummaksi, ja Suomi Finland Perkele -lehti ehdottikin ideaa Tavastian Juhani Merimaalle. Nimen tapahtumalle keksivät J. Tuomas Harviainen ja Tony Taleva. Alun perin festivaalin piti olla yksipäiväinen, mutta se muuttuikin kaksipäiväiseksi. Tapahtuman tunnetuin esiintyjä oli norjalainen Gorgoroth.
Historia > 1999

Vuonna 1999 Tuska järjestettiin 6.–7. heinäkuuta Helsingin VR:n makasiineilla. Tapahtumaa alettiin suunnitella jo vuoden 1998 lopulla, ja Elmu tuli mukaan järjestäjäksi Suomi Finland Perkeleen ja Tavastian ohelle.
Historia > 2000

Vuonna 2000 Tuska järjestettiin 7.–8. heinäkuuta VR:n makasiineilla nimellä Tuska Open Air Metal Festival. Tapahtumassa oli yhteensä yli 5 000 kävijää ja pääesiintyjinä olivat muun muassa saksalainen Gamma Ray, norjalainen Satyricon sekä ruotsalainen Pain.
Historia > 2001

Vuonna 2001 Tuska järjestettiin 11.–13. heinäkuuta, ensimmäistä kertaa kolmipäiväisenä. Lisäksi festivaalin yhteydessä oli kahtena iltana jatkoklubi Tavastialla, jossa esiintyi seitsemän yhtyettä. Tapahtumassa oli yhteensä noin 10 000 kävijää.
Historia > 2002

Vuonna 2002 Tuska järjestettiin 12.–14. heinäkuuta Kaisaniemen puistossa. Kävijöitä oli kolmena päivänä yhteensä yli 15 000, ja tapahtuma oli ensimmäistä kertaa kahtena päivänä loppuunmyyty. Jatkoklubit pidettiin Tavastialla, Cornerissa, Rock Cafe Maestrossa ja Semifinalissa.
Historia > 2003

Vuonna 2003 Tuska järjestettiin 11.–13. heinäkuuta ja se oli selvästi suositumpi kuin koskaan aikaisemmin: jokaisen päivän liput oli loppuunmyyty ja paikalla oli yli 50 ulkomaista toimittajaa. Tapahtumassa oli myös ensimmäistä kertaa kolmas lava, Hellsinki Stage. Helsingin kaupungin kulttuuri- ja kirjastolautakunta tuki festivaalia 10 000 eurolla. Jatkoklubeja järjestettiin Tavastialla, Semifinalissa ja Stella Starissa.
Historia > 2004

Vuonna 2004 Tuska Open Air Metal Festival järjestettiin jo seitsemättä kertaa. Kolmen päivän (16.–18. heinäkuuta) aikana kolmella lavalla esiintyi yhteensä yli 30 kotimaista ja ulkomaista metallibändiä.
Myynnissä oli 30 euron hintaisia yhden päivän lippuja sekä 65 euron hintaisia kolmen päivän lippuja. Kaikki liput myytiin loppuun jo ennen heinäkuun alkua ja yhteensä festivaaleilla oli päivittäiset kävijämäärät yhteenlaskettuna noin 30 000 käyntiä. Varsinaisten festivaalien lisäksi kolmella eri klubilla, Tavastialla, Stella Starissa ja Manalassa, oli neljän päivän ajan jatkojuhlat, joissa esiintyi 36 eri yhtyettä.
Historia > 2005

Kahdeksas Tuska-festivaali järjestettiin 15.–17. heinäkuuta 2005. Kolmen päivän aikana kolmella eri lavalla esiintyi yhteensä yli 30 yhtyettä. Festivaalialuetta laajennettiin, jotta sisälle pystyttiin ottamaan päivässä tuhat kävijää enemmän kuin vuonna 2004. Kaikki tapahtuman liput myytiin loppuun ja yhteensä festivaaleilla oli päivittäiset kävijämäärät yhteenlaskettuna hieman päälle 33 000 käyntiä.
Päätapahtuman lisäksi Tuskalla oli viisi jatkoklubia, Tavastia, Manala, VR:n makasiinit, Gloria ja Nightlife Rock Hellsinki, joissa esiintyi yhteensä 34 yhtyettä. Glorian jatkoklubi oli ensimmäinen, jonne ei ollut ikärajaa.
Historia > 2006

Tuska sai neuvoteltua joulukuussa itselleen meluluvan vuodelle 2006. Luvan desibelirajat olivat samat kuin aiempinakin vuosina, eikä muutostoimiin tarvinnut ryhtyä Helsingin kaupungin uusista ympäristömääräyksistä huolimatta. Osasyynä meluluvan myöntämiselle oli aiemmin vuonna 2005 toteutettu tutkimus, jonka mukaan 56 prosenttia lähialueen asukkaista ei koe Tuskaa häiritsevänä. Vastaajista 21 prosenttia koki Tuskan jossain määrin häiritseväksi. Erittäin paljon häiriötä tunsi kokeneensa 22 prosenttia vastaajista.
Tuska järjestettiin 30. kesäkuuta – 2. heinäkuuta 2006, eli kaksi viikkoa aiemmin kuin edellisinä vuosina. Syy muutokseen oli päällekkäisyyksien välttäminen muiden kansainvälisten metallifestivaalien kanssa. Ensimmäiset ohjelmajulkistukset kuultiin 17.–18. helmikuuta järjestetyssä toisessa vuotuisessa Finnish Metal Expossa. Kuten lähes jokaisena vuotena, tälläkin kertaa festivaalin esiintyjälista kärsi ikävästä peruutuksesta, kun englantilainen power metal -yhtye DragonForce perui esiintymisensä ja loikkasi Yhdysvalloissa kiertävään Ozzfest-festivaalikiertueeseen. Heitä paikkasi saksalainen saman genren edustaja, Freedom Call.
Tuska oli yhteistyössä Helsingin seurakuntayhtymän kanssa mukana järjestämässä 29. kesäkuuta vietettävää metallimessua, joka pidettiin Temppeliaukion kirkossa.
Itse tapahtumassa kolmella lavalla esiintyi yhteensä 32 esiintyjää. Festivaalien lisäksi jokaiselle kolmelle illalle oli järjestetty virallisia jatkoklubeja.
Historia > 2007

Kymmenes Tuska Open Air Metal Festival järjestettiin 29. kesäkuuta – 1. heinäkuuta 2007 Helsingin Kaisaniemessä. Tapahtuma oli lähes loppuunmyyty ja keräsi päivittäiset kävijämäärät yhteenlaskettuna noin 33 000 käyntiä. Kolmipäiväisessä tapahtumassa vain viimeisen päivän, sunnuntain, lippuja jäi vielä myymättä.
Historia > 2008

Yhdestoista tapahtuma järjestettiin 27.–29. kesäkuuta 2008. Päivää ennen varsinaista festivaalia festivaalialueella järjestettiin konsertti, jonka pääesiintyjänä oli Nightwish ja lämmittelijöinä Epica ja Amorphis. Virallisella kolmipäiväisellä festivaalilla esiintyi kolmella lavalla yhteensä 32 yhtyettä. Pääesiintyjät olivat Slayer, Killswitch Engage, Morbid Angel, Dimmu Borgir ja Carcass. Liput myytiin loppuun järjestäjän mukaan 20. toukokuuta 2008 mennessä.
Historia > 2009

Vuoden 2009 Tuska-festivaali pidettiin 26.–28. kesäkuuta Kaisaniemessä, jolloin paikalla esiintyi 32 yhtyettä. Bullet for My Valentine joutui peruuttamaan esiintymisensä ja tilalle saapui Suicidal Tendencies. Paul Gilbert joutui myös perumaan ja tilalle otettiin The Faceless. Festivaalilla esiintyi mm. All That Remains, Amorphis, The Black Dahlia Murder, Callisto, Sabaton, Dauntless, Deathchain, Eluveitie, Ensiferum, Evile, Firewind, Gama Bomb, Girugamesh, Gojira, Immortal, Jon Oliva's Pain, Korpiklaani, Legion of the Damned, Medeia, Mucc, My Dying Bride, Neurosis, Parkway Drive, Amoral, Pestilence, Profane Omen, Rotten Sound, Tukkanuotta, Volbeat, Stam1na.
Historia > 2010

Vuoden 2010 Tuska-festivaali pidettiin viimeistä kertaa Kaisaniemessä 2.–4. heinäkuuta 2010. Festivaalilla esiintyivät Kamelot, Overkill, W.A.S.P., Devin Townsend Project, Satyricon, Testament, Tarot, Finntroll, Hypocrisy, Pain, Nile, Swallow the Sun, Cannibal Corpse, Bloodbath, Trigger the Bloodshed, Warmen, Sotajumala, Torture Killer,Rytmihäiriö, Barren Earth, Insomnium, FM2000, Amatory, Crowbar, Ihsahn, Armed For Apocalypse, Survivors Zero, The Arson Project ja peruuttaneen Holy Grailin korvannut Blake. Pääesiintyjinä toimivat perjantaina Devin Townsend ja sunnuntaina Megadeth. Mastodonin oli määrä olla alun perin lauantain pääesiintyjä, mutta bändi joutui perumaan sairaustapauksen vuoksi. Mastodonin korvaajana toimi Nevermore. Festivaali oli loppuunmyyty.
Historia > 2011

Neljästoista Tuska-festivaali järjestettiin ensimmäistä kertaa Helsingin Suvilahdessa 22.–24. heinäkuuta 2011.
Historia > 2012

Viidestoista Tuska-festivaali järjestettiin Suvilahdessa. Lamb of God joutui perumaan esiintymisensä, kun yhtyeen laulaja pidätettiin kuolemantuottamuksesta epäiltynä. Yhtyeen tilalle pestattiin Finntroll. Animals as Leaders myöhästyi lennoltaan ja sitä korvasi Barren Earth. Muita esiintyjiä olivat muun muassa Overkill, Exodus, Megadeth, Ministry, Suicide Silence, Apocalyptica, Baroness, Battle Beast, Behemoth, Napalm Death, Mokoma, Demigod, Metsatöll, Insomnium, Swallow the Sun, Arcturus, Anaal Nathrakh, Sonata Arctica, Sabaton, Trivium, Hatebreed, Saint Vitus, Edguy ja kokeellista teknoa esittävä Huoratron.
Historia > 2013

Vuoden 2013 Tuska järjestettiin 28.–30. kesäkuuta Helsingin Suvilahdessa. Esiintyjinä olivat muun muassa King Diamond, Kreator, Bolt Thrower, Testament, Nightwish, Ihsahn, Leprous, Wintersun, Amorphis, Soilwork, Stam1na, We Butter The Bread With Butter, Amaranthe ja Abhorrence. Alkuperäiseen ohjelmaan kiinnitetyistä esiintyjistä kaksi perui konserttinsa: The Dillinger Escape Planin korvasi Tesseract ja Asking Alexandrian Battle Beast. Vuoden 2013 Tuskassa kävi 25 000 ihmistä.
Historia > 2014

Vuoden 2014 Tuska järjestettiin 27.–29. kesäkuuta edellisvuosien tavoin Helsingin Suvilahdessa. Pääesiintyjä olivat Dimmu Borgir, Anthrax ja Emperor. Muita esiintyjä olivat muun muassa Children of Bodom, Satyricon, Stone, Lost Society, Neurosis, Carcass, Ensiferum ja Insomnium. Esiintyjistä Devil You Know perui ja sen korvasi ruotsalainen black metal -yhtye Shining. Vuoden 2014 Tuska ylitti yleisötavoitteensa, ja tapahtumassa vieraili kolmena päivänä 24 000 kävijää.
Historia > 2015

Tuska-festivaali järjestettiin 26.–28. kesäkuuta edelleen Helsingin Suvilahdessa. Perjantaina pääesiintyjä oli Sabaton, lauantaina In Flames ja sunnuntaina Alice Cooper, jota edelsi Opeth. Lauantaina esiintyivät muun muassa jo 1980-luvulla uransa aloittanut japanilainen Loudness sekä Amorphis, joka juhlisti toista levyään Tales from the Thousand Lakes 20th Anniversary Showlla.
Historia > 2016

Tuska-festivaali 1.–3. heinäkuuta oli kuudetta kertaa Helsingin Suvilahdessa. Ensimmäisen kerran perjantaille ja lauantaille oli saatu  soittolupa kello 24 saakka.
Perjantain pääesiintyjä oli Avantasia, lauantaina Grammy-voittaja Ghost, jota edelsi Anthrax, ja sunnuntain päätti Children of Bodom. Suomalainen Swallow the Sun esiintyi perjantaina, lauantaina sekä sunnuntaina; lauantain keikalle oli ennakkoon arvottu pääsy 100 fanille. Lordi juhlisti 10 vuotta täyttänyttä The Arockalypse -levyään soittamalla ”The Arockalypse 2006 Redux Show” -nimeä kantaneen teemakeikan päälavalla perjantaina. Lauantaina jouduttiin vaihtamaan suomalaisen Lord Vicarin ja yhdysvaltalaisen Havokin esiintymisvuorot keskenään Havokin aikatauluongelmien vuoksi. 19. Tuska-festivaali keräsi 28 000 kävijää.
Historia > 2017

Tuska-festivaali järjestettiin 30. kesäkuuta–2. heinäkuuta historiansa 20. kerran ja seitsemättä kertaa Helsingin Suvilahdessa. Perjantain pääesiintyjä oli Sabaton, lauantaina jäähyväiskiertueella ollut HIM, jolle Tuska-esiintyminen oli yhtyeen uran ensimmäinen ulkoilmakonsertti Helsingissä, ja sunnuntaina Mastodon. Lisäksi 20-vuotisessa Tuskassa esiintyivät mm. Devin Townsend Project, Mayhem, joka esitti De Mysteriis Dom Sathanas -klassikkolevynsä alusta loppuun, Baroness sekä Accept-legenda Dirkschneider.
Tuska-festivaali teki historiansa kävijäennätyksen keräten koko viikonlopun aikana yhteensä 37 000 kävijää. Lisäksi Tuska teki yhden päivän kävijäennätyksen keräten lauantaina 14 500 kävijää.
Historia > 2018

Tuska-festivaali järjestettiin 29. kesäkuuta–1. heinäkuuta jälleen Helsingin Suvilahdessa. Perjantain pääesiintyjänä oli ensimmäisellä Suomen-keikallaan esiintynyt Body Count feat. Ice-T, lauantaina ranskalainen Gojira sekä sunnuntaina australialainen metalcore-yhtye Parkway Drive. Festivaali keräsi viikonlopun aikana yhteensä 34 000 kävijää.
Historia > 2019

Vuonna 2019 Tuska järjestettiin 28.-30. kesäkuuta Helsingin Suvilahdessa. Perjantain pääesiintyjänä toimi Queen of Time -albuminsa alusta loppuun soittanut Amorphis, lauantaina viimeistä kertaa Suomessa esiintynyt Slayer ja sunnuntaina ruotsalainen rock-yhtye The Hellacopters. Festivaali koki merkittäviä muutoksia edellisvuosiin verrattuna, kun Tuska oli ensimmäistä kertaa K18-festivaali sekä sisäänkäynti oli vaihtunut Parrukadulta kauppakeskus Redin läheisyyteen. Lisäksi Tuska keräsi historiansa ennätysyleisön, kun festivaalilla vieraili viikonlopun aikana 43 000 kävijää.
Historia > 2020

Vuonna 2020 Tuska-festivaalia ei järjestetty, kun Suomen hallitus kielsi yli 500 hengen yleisötapahtumat heinäkuun loppuun asti koronaviruksen leviämisen estämiseksi. Festivaali oli tarkoitus järjestää 26.–28. kesäkuuta jälleen Helsingin Suvilahdessa ja festivaalilla olisi esiintynyt mm. Faith No More, Korn, Gojira, Deftones, Amon Amarth ja Devin Townsend.
Historia > 2021

Vuonna 2021 Tuska-festivaali oli tarkoitus järjestää Suvilahdessa 2.–4. heinäkuuta. Esiintyjien piti olla pitkälti samoja kuin vuonna 2020, mm. Korn, Gojira, Devin Townsend, Eluveitie, Jinjer, Insomnium ja Mokoma. Huhtikuussa 2021 järjestäjät ilmoittivat ettei festivaalia kuitenkaan järjestetä. Vuoden 2021 Tuskaan ostetut liput kävivät sellaisenaan vuodelle 2022.
Historia > 2022

Vuonna 2022 Tuska-festivaali järjestettiin Suvilahdessa 1.–3. heinäkuuta. Festivaalin esiintyjinä nähtiin mm. Korn, Mercyful Fate, Devin Townsend, Deftones, Amorphis, Kreator, Carcass, Eluveitie ja Heilung. Festivaali keräsi koko viikonlopun aikana yhteensä ennätykselliset 49 000 kävijää, jonka lisäksi myös yhden päivän kävijäennätys rikkoutui lauantaina 17 500 kävijällä. Tuskan tapahtuma-alueella nähtiin jälleen isoja muutoksia, kun lavojen ja palveluiden sijainnit olivat vaihtuneet sekä rannekkeenvaihto oli siirtynyt kokonaan kauppakeskus Redin tiloihin.
Historia > 2023

Vuonna 2023 Tuska-festivaali järjestettiin Suvilahdessa 30. kesäkuuta–2. heinäkuuta. Festivaalin esiintyjinä nähtiin mm. Ghost, Gojira, Ville Valo (VV), In Flames, Arch Enemy, Jinjer, The Hu, Motionless in White, Clutch, Electric Callboy ja Lorna Shore. Festivaali myytiin ensimmäistä kertaa Suvilahden historiassa
loppuun.
Vuonna 2023 tapahtuma teki uuden kävijäennätyksen keräämällä kolmen päivän aikana 63 000 kävijää.
Historia > 2024

Vuonna 2024 Tuska järjestettiin Suvilahdessa 28.–30. kesäkuuta. Festivaalin esiintyjinä nähtiin mm. Pendulum, Bring Me the Horizon, Parkway Drive, Dimmu Borgir, Kerry King, Amorphis, Suburban Tribe, Opeth, Stam1na, Alestorm, Tarot, Bury Tomorrow, sekä Metal Riot Ensimmäinen erikoiserä vuoden 2024 lippuja tuli myyntiin heti vuoden 2023 tapahtuman päätyttyä, mutta myytiin loppuun vain muutamassa tunnissa.
Vuonna 2024 festivaali keräsi koko viikonlopun ajalta yhteensä 60 000 kävijää, jonka lisäksi yhden päivän kävijäennätys meni lauantaina jälleen uusiksi 23 000 kävijän voimin.
Historia > 2025

Vuonna 2025 Tuska järjestetään Suvilahdessa 27.–29. kesäkuuta. Festivaalin pääesiintyjinä nähdään In Flames, Powerwolf ja Lorna Shore, joiden lisäksi festivaalilla esiintyy mm. Electric Callboy, Slaughter to Prevail, Motionless in White, Knocked Loose, Apocalyptica, Cradle of Filth, Nothing More, Orbit Culture, Mokoma ja DragonForce.
Esiintyjät

Yhteenveto kaikkien vuosien esiintyjistä on artikkelissa luettelo Tuskan esiintyjistä.
Aiheesta muualla

Kuvia tai muita tiedostoja aiheesta Tuska Wikimedia Commonsissa
Tuska Open Air Metal Festivalin sivusto
Tuska-festivaali Yle Elävässä arkistossa
Tuska Open Air Metal Festival 2004.
Kuvaa sivulavan puolelta vuodelta 2004.
Sonata Arctica huudattaa päälavan yleisöä 2006.
Sue Stage -teltta 2006.
Päälavan edusta vuonna 2007.
Slayer soittamassa päälavalla vuonna 2008.
Volbeat soittamassa päälavalla vuonna 2009.
Karl Kraus

Karl Kraus noin vuonna 1900.
Karl Kraus (28. huhtikuuta 1874 Jičín, Böömi, Itävalta-Unkari – 12. kesäkuuta 1936 Wien) oli monialainen itävaltalainen kirjailija. Hän julkaisi runoja, aforismeja, arvosteluja, näytelmiä ja satiireja, toimitti julkaisemaansa lehteä, piti luentoja ja arvosteli oman aikansa sensaatiolehdistöä ja korruptiota.
Teokset > Saksaksi

Die demolierte Literatur [Kirjallisuus pirstaleina] (1897)
Eine Krone für Zion [Kruunu Siionille] (1898)
Sittlichkeit und Kriminalität (1908)
Sprüche und Widersprüche (1909)
Die chinesische Mauer (1910)
Pro domo et mundo (1912)
Nestroy und die Nachwelt (1913)
Worte in Versen (1916–30)
Weltgericht (1919)
Nachts (1919)
Untergang der Welt durch schwarze Magie  (1922)
Literatur (1921)
Traumstück (1922)
Die letzten Tage der Menschheit: Tragödie in fünf Akten mit Vorspiel und Epilog (1915–1922)
Wolkenkuckucksheim (1923)
Traumtheater  (1924)
Epigramme (1927)
Die Unüberwindlichen (1928)
Literatur und Lüge (1929)
Shakespeares Sonette (1933)
Die Sprache (postuumisti 1937)
Die dritte Walpurgisnacht (postuumisti 1952)
Teokset > Suomeksi

Aforismeja. Suomentanut Juhani Ihanus. – Parnasso 1/1996, s. 34–41.
Poimintoja. Suomentanut Timo Hännikäinen. – Parnasso 5/2006, s. 20–21.
Myrkyn käyttöohje.  Suomentanut ja valikoinut sekä jälkisanat kirjoittanut Juhani Ihanus. Helsinki:  Into, 2014.  ISBN 978-952-264-324-7
Kirjallisuutta

Adorno, Theodor W.: "Sittlichkeit und Kriminalität. Zum elften Band der Werke von Karl Kraus." Gesammelte Schriften  11, s. 367–387. Frankfurt a. M. 1974.
Amanshauser, Gerhard: Lektüre. Salzburg 1991.
Arntzen, Helmut: Karl Kraus und die Presse. München 1975. (Literatur und Presse. Karl-Kraus-Studien. 1.) ISBN 3-7705-1272-3
Benjamin, Walter: "Karl Kraus." Gesammelte Schriften II/1, S. 334–367. Frankfurt a. M. 1977.
Canetti, Elias: "Karl Kraus – Schule des Widerstands." Macht und Überleben Berlin: LCB 1972. ISBN 3-920392-36-1
Canetti, Elias: Soihtu korvassa. Suomentanut Kyllikki Villa. Tammi, Helsinki 1985. ISBN 951-30-6200-7
Fischer, Jens Malte: Karl Kraus. Studien zum ´Theater der Dichtung´ und Kulturkonservatismus. Kronberg 1973.
Fischer, Jens Malte: Karl Kraus. Stuttgart 1974.
Gemmel, Mirko: Die Kritische Wiener Moderne. Ethik und Ästhetik. Karl Kraus, Adolf Loos, Ludwig Wittgenstein. Parerga, Berlin 2005. ISBN 3-937262-20-2
Hink, Wolfgang: Die Fackel. Hrsg. Karl Kraus. Bibliographie und Register 1–2. München 1994.
Ishagpour, Youssef: "Masse und Macht im Werk Elias Canettis." John Pattillo-Hess (toim.), Tod und Verwandlung in Canettis Masse und Macht, Canetti-Symposion, Kunstverein Wien, s. 78–89. Löcker, Wien 1990.
Kraft, Werner: Karl Kraus: Beiträge zum Verständnis seines Werkes. Salzburg, Müller 1956.
Kraft, Werner: Das Ja des Neinsagers: Karl Kraus und seine geistige Welt. Edition text + kritik, München 1974. ISBN 3-415-00369-8
Merkel, Reinhard: Strafrecht und Satire im Werk von Karl Kraus. Suhrkamp, Frankfurt a. M. 1998. ISBN 3-518-28945-4
Naumann, Michael: Der Abbau einer verkehrten Welt. Satire und politische Wirklichkeit im Werk von Karl Kraus. München, List 1969.
Pfäfflin, Friedrich  (toim.): Der „Fackel“-Lauf. Bibliographische Verzeichnisse. Schillergesellschaft, Marbach 1999. ISBN 3-933679-24-9
Pfäfflin, Friedrich (toim.): Aus großer Nähe. Karl Kraus in Berichten von Weggefährten und Widersachern. Bibliothek Janowitz, Wallstein Verlag, Göttingen 2008. ISBN 978-3-8353-0304-1
Scheichl, Sigurd Paul – Wagenknecht, Christian (toim.): Kraus Hefte 1–72. Edition text + kritik, München 1972–1994.
Schick, Paul: Karl Kraus. Rowohlt, Reinbek b. Hamburg 1986. ISBN 3-499-50111-2
Theobald, John: The Paper Ghetto: Karl Kraus and Anti-Semitism. New York 1996.
Timms, Edward: Karl Kraus. Satiriker der Apokalypse. Leben und Werk 1874–1918. Deuticke, Wien 1986. (Suhrkamp, Frankfurt a.M. 1999. ISBN 3-518-39495-9)
Timms, Edward: Karl Kraus. Apocalyptic Satirist. The Post-War Crisis and the Rise of the Swastika. Yale University Press, New Haven – London 2005. ISBN 0-300-10751-X
Weigel, Hans: Karl Kraus oder Die Macht der Ohnmacht. Dtv, München 1968. ISBN 3-423-00816-4
Aiheesta muualla

Kraus, Karl. Österreichisches Biographisches Lexikon.
Die letzten Tage der Menschheit Project Gutenberg (saksaksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID  MusicBrainz  ULAN 
Henkilöt:  BMLO  Deutsche Biographie  DDB  Trove 
Muut:  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Karl Kraus
Muistotaulu Krausin synnyinkodin seinässä Jičínissä.
Karl Krausin hauta Wienin keskushautausmaalla.
Käännös suomeksi